Приложение № 1

**ТЕХНИЧЕСКА СПЕЦИФИКАЦИЯ**

**КЪМ ПОКАНАТА ЗА ОБЩЕСТВЕНА ПОРЪЧКА,**

проведена на основание чл. 20, ал. 4, т. 3

от Закона за обществените поръчки - Директно възлагане,

Предмет на поръчката: „***Доставка на електрическа енергия по свободно договорени цени съгласно чл.100, чл.101, чл.102 и чл.103 от ЗЕ за обект: „Административна сграда на „Индустриален и логистичен парк-Бургас“ АД в ПИ 07079.605.679 по КК на гр. Бургас, УПИ VII-679, кв.44. по плана ПЗ „Север, гр. Бургас“***, ***за срок от 12 месеца***

Възлагането на обществената поръчка има за цел да бъде сключен договор за доставка на нетна активна електрическа енергия за нуждите на Административна сграда на „Индустриален и логистичен парк- Бургас“ АД, осигуряване на услуга по ~~п~~рогнозиране на потреблението, както и изготвяне на графици от координатора на балансиращата група, подаването им, коригиране при необходимост на подадените графици, отговорност за балансиране и всички дейности, свързани с участие в свободния пазар на електрическа енергия на Възложителя.

Процедура се провежда с цел възлагане на обществена поръчка за доставка на електрическа енергия по свободно договорени цени съгласно чл. 100, чл. 101, чл. 102 и чл. 103 от ЗЕ и Правилата за търговия с електрическа енергия за на Административна сграда на „Индустриален и логистичен парк- Бургас“ АД, мрежа средно и ниско напрежение.

Цената за доставката включва активна електрическа енергия, разходи за балансиране и разходи на участника за осигуряване на посочените услуги, без вбалансиращата груп~~а~~ допълнително да се начисляват суми за излишък и недостиг на небалансите.

Възложителят не заплаща за балансираща група и не поема разходите за небаланси.

**Обекта към мрежата** на ниско напрежение за срок от 12 /дванадесет/ месеца. Доставката на нетно количество електрическа енергия и координиране на балансиращата група се извършва в обекта -Административна сграда на „Индустриален и логистичен парк- Бургас“ АД

**Прогнозното количество електроенергия, което ще се доставя за срока на договора, е определено на база разходваните количества за предходните 12 месеца за обекта на Възложителя, посочени в документацията за участие.**

При изпълнение на поръчката следва да се спазват всички изисквания на Техническата спецификация.

Предметът на поръчката включва и администриране на сумите за нормативно определените такси, мрежови услуги и акциз. Същите ще бъдат заплащани от Възложителя на Изпълнителя. Във връзка с горното с Изпълнителя ще бъде сключен договор за комбинирани услуги по смисъла на чл. 11, т. 10 и при условията на чл. 20 от ПТЕЕ (Правила за търговия с ел. енергия).

Прогнозното количество електрическа енергия не ангажира Възложителя да го потреби, като Изпълнителят се задължава да достави нужното количество електроенергия за денонощие, за месец и за целия период на доставка. В случай на отклонения от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на Изпълнителя.

Възложителят си запазва правото след сключване на договора за доставка на електрическа енергия да коригира съответните количества необходима за доставка електроенергия при наличие на достатъчно данни за потребеното количество такава.

В случай на необходимост, в рамките на срока на действие на договора и предвидения финансов ресурс, Възложителят може да включи нови обекти, за които ще заплаща по договорената с изпълнителя цена.

Договорът се сключва за срок от **12 (дванадесет) календарни месеца** или до достигане прогнозната стойност на договора – което от двете събития настъпи първо.

Предвидения финансов ресурс по договора е в размер до **20 000лв. (словом: двадесет хиляди лева) без вкл. ДДС*,* като крайната предлагана цена се сформира от среднопретеглена месечна цена за 1 MWh, съгласно Българската независима енергийна борса на пазарен сигмент „Ден напред“ + фиксирана надбавка в размер не-повече от 5,00 /пет/ лв. без ДДС.**

**Забележка: Среднопретеглена месечна цена за 1 MWh се формира от средно аритметичната цена за 1 MWh, съгласно Българската независима енергийна борса на пазарен сигмент „Ден напред“.**

Предлаганата фиксирана надбавка не може да е по-висока от 5,00 /пет/ лв. без ДДС за 1 /един/ MWh нетна активна електрическа енергия. Участник, оферирал по-висока фиксирана надбавка от посочената - 5,00 /пет/ лв. без ДДС за 1 /един/ MWh нетна активна електрическа енергия, ще бъде отстранен от участие в процедурата.

Предложената фиксирана надбавка е определена при пълно съответствие с изискванията от документацията по процедурата и не подлежи на промяна до пълното изпълнение на поръчката.

**В прогнозната стойност на поръчката са включени и определените от КЕВР цена за пренос и достъп през/до електроразпределителните мрежи, цена за пренос и достъп през/до електропреносната мрежа, цена „задължение към обществото”, акциз и ДДС.**

Прогнозната стойност на настоящата обществена поръчка е в размер до **20 000лв. (словом: двадесет хиляди лева) без вкл. ДДС**

**Изпълнителят на поръчката е длъжен:**

* Да спазва разпоредбите, заложени в Закона за енергетиката (ЗЕ) и наредбите към него, както и всички нормативни изисквания, заложени в Правилата за търговия с електрическа енергия (ПТЕЕ);
* Да включи обектите на Възложителя в стандартна балансираща група, без Възложителя да заплаща такса за участие;
* Да извършва всички необходими действия, така че да осигури изпълнението на настоящия договор и да не бъде отстранен от пазара на балансираща енергия;
* Да извърши доставката на електроенергия с необходимото качество чрез продажбата на договореното количество нетна електрическа енергия в мястото на доставка;
* Да уведоми Възложителя незабавно при невъзможност или забавяне на изпълнението за задълженията му по сключения договор;

В качеството си на координатор на балансираща група, да осигурява прогнозиране на потреблението на обекта на Възложителя и да извършва планиране и договаряне на конкретни количества нетна електрическа енергия.

**Възложителят няма да заплаща на Изпълнителя такса за участие в балансиращата група, извън предложената от участника цена. В случаите на небаланси на електрическа енергия, същите ще са за сметка на Изпълнителя. На Възложителя няма да се начисляват допълнително суми за излишък и недостиг.**

Прогнозното количество електрическа енергия не ангажира Възложителя да го потреби, като Изпълнителят се задължава да достави нужното количество електроенергия за денонощие, за месец и за целия период на доставка. В случай на отклонения от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на Изпълнителя. Възложителят заплаща веднъж месечно потребеното количество електрическа енергия, отчетена от измервателните уреди на съответните измервателни точки по цена, предложена от участника и след представяне на надлежно оформена данъчна фактура. Фактурата за потребените количества енергия за обектите се издават от Изпълнителя на Възложителя и се заплащат от Възложителя.В издадената фактура, Изпълнителят включва консумираната нетна активна електрическа енергия за определения месец, отчетена по измервателния уред на съответната измервателна точка, по определената в договора единична цена за един 1 МWh, акциз по чл. 20, ал. 2, т. 17 от ЗАДС, такса „задължения към обществото“, всички мрежови услуги, както и нормативно определени добавки към цената на електрическата енергия съгласно ЗЕ и ПТЕЕ с подробна разбивка. Датата на издаване на фактурата е до 7 /седем/ календарни дни след изтичане на календарния месец, за който ще се извършва плащането. Отчетен период е един календарен месец.